kardosdrur/scandi-wiki huggingface dataset:
St. Hallvardsmedaljen

St. Hallvardsmedaljen er byen Oslos højeste udmærkelse. Den er opkaldt efter byens skytshelgen, St. Hallvard (ca. 1020-1043).

Modtagere

1956 Arnstein Arneberg, Randolf Arnesen, Arno Berg, Gerhard Fischer, Rachel Grepp, Paul Hartmann, Hieronymus Heyerdahl, Sverre Iversen, Per Kviberg, Arthur Nordlie, Magnus Poulsson, Anna Sethne, H. E. Stokke, Sigrid Syvertsen
1957 Rolf Gjessing, Harald Hals, Almar Lund, Haavard Martinsen, Carl Muller
1958 Ulrik Hendriksen, Rolf Hofmo, Yngvar Kjelstrup, Johan Lofthus, Marius Røhne, Ragnhild Schibbye, Martin Strandli
1959 Harry Fett
1960 Trygve Nilsen, Rolf Stranger
1961 Ingen uddeling 
1962 Carl Just, Halfdan Wigaard
1963 Ingen uddeling 
1964 Aasny Stoltenberg, Gunvor Vogt
1965 Carl Semb
1966 Laura Nadheim, Karen Kapmann Bothner
1967 Eyvind Alnæs, Katy Due, Andreas Grasmo, Alfhild Hovdan, Eugen Johannessen, Henny Ording
1968-69 Ingen uddeling 
1970 Einar Gerhardsen, Chr. L. Jensen, Arild Sandvold, Egil Storstein, Arnfinn Vik
1971 Egil Werner Erichsen, John Johansen, Hjalmar Larsen, Alf Rolfsen, Signy Stamnes
1972-73 Ingen uddeling 
1974 Chris Bruusgaard, Georg Eriksen, Gerda Evang, Harald Frøshaug, Omar Gjesteby, Erling Hagen, Nils Houge, Lars Ljøgodt, Gunnar Nielsen
1975 Gunnar Bech, Øystein Egelund, Brita Collett Paus, Hans Sundrønning
1976 Brynjulf Bull, Ole Bjune, Eva Kolstad, Jakob Vaage
1977 Viktor Gaustad, Lille Graah, Rolf Stenersen, Knut Tvedt
1978 Vera Fjeldstad, Tor Albert Henni, Jon Kojen, Hallvard Vislie, Fredrik Chr. Wildhagen
1979 Ingen uddeling 
1980 Jenny Haugen, Petter Koren, Birgit Sunnaas
1981 Anne Nilsen, Arne Sandbu, Christian Bruusgaard, Odd Kjus
1982 Einar Bergsland, Rolf Karlsen, Hjørdis Lundh
1983 Else Marit Larsen, Ragnar Falck Anderssen, Bergljot Gudim, Svein Fakset, Ragnhild Eriksen, Boris Hansen
1984-85 Ingen uddeling
1986 Olav Selvaag, Erik Sture Larre, Gøsta Åbergh, Sofie Helene Wigert, Mariss Jansons, Fredrik Melbye
1987 Ingen uddeling 
1988 Bjørn Bjørnseth, Merle Sivertsen, Ivar Mathisen, Odd Wivegh, Nanna Lynneberg, Willy Enersen, Odd Wien , Odd Gjesteby
1989 Grete Waitz, Kaare Kopperud, Mentz Schulerud, Petter Ludvigsen
1990 Ingen uddeling
1991 Erik Melvold, Nico Demetriades, Torstein Grythe, Wenche Foss, Rønnaug Johansen
1992 Ingen uddeling 
1993 Mosse Jørgensen, Albert Nordengen, Trygve Flagstad
1994 Ingen uddeling 
1995 Henriette Bie Lorentzen, Thorleif Kleive , Frode Rinnan, Jan Hemsvik
1996 Per Aabel
1997 Thor Heyerdahl
1998 Ingen uddeling
1999 Bernt H. Lund
2000 Rolf Nyhus, Njål Djurhuus og Erna Djurhuus, Hans Svelland
2001 Ingen uddeling 
2002 Aud Schønemann, Rigmor Andresen
2003-2005: Ingen uddeling 
2006 Gunnar Stålsett
2007 Tor Holtan-Hartwig, Kjetil André Aamodt
2008 Hjalmar Kielland
2008 Hjalmar Kielland
2009 Gunnar Sønsteby
2010 Børre Rognlien 
2011 Kari Svendsen
2013 Per Ditlev-Simonsen, Tor Sannerød, Inger Seim, Ann-Marit Sæbønes
2014 Thomas Thiis-Evensen
Live at Donington

Live at Donington er en film optaget under AC/DC's optræden ved Monsters of Rock. Showet foregik den 17. august 1991 i Donington Park. Det to timer lange show indeholdt ægte kanoner, "Hells Bell" samt oppustelig Rosie og Angus. Til at optage koncerten blev der brugt 26 kameraer, heraf et i en helikopter.

DVD'en har ekstramateriale, der omfatter 5.1 surround-lyd, kommentarspor fra Angus og Malcolm samt muligheden for at følge et enkelt bandmedlem under enkelte sange.

Spor 
"Thunderstruck"
"Shoot to Thrill"
"Back in Black"
"Hell Ain't a Bad Place to Be"
"Heatseeker"
"Fire Your Guns"
"Jailbreak"
"The Jack"
"Dirty Deeds Done Dirt Cheap"
"Moneytalks"
"Hells Bells"
"High Voltage"
"Whole Lotta Rosie"
"You Shook Me All Night Long"
"T.N.T."
"Let There Be Rock"
"Highway To Hell"
"For Those About to Rock (We Salute You)"

AC/DC-album
Album fra 1992
Album fra 2003
Musikvideoer og DVD-er
AC/DC-videoudgivelser
Investor

En Investor er en person, virksomhed eller organisation, som har risikovillig kapital til rådighed og indskyder/investerer denne kapital i et projekt eller en virksomhed i forventning om at kunne opnå et afkast gennem udbytte eller senere salg.

Investering
Erhvervsøkonomi
Artillerimagasin

Artellerimagasiner er et sted til opbevaring af ammunition til artelleri.

Artillerimagasiner blev bl.a. bygget på Vestvolden (en del af Københavns befæstning). De blev brugt til opbevaring af kanoner tæt på batterierne i fredstid, så de ikke var udsat for vind og vejr. Artillerimagasinerne blev bygget flere steder langs volden. Koordinaterne viser artillerimagasinet ved Hvissinge batteri på Voldlinje XII-VIII i Rødovre (Espelundens idrætsanlæg).
I dag bruges netop dette artillerimagasin af Projekt Vestvolden til undervisning om Vestvolden.

Eksterne kilder/henvisninger 
Projekt Vestvolden under Rødovre kommune

Københavns Befæstning
Militær
Sumh

SUMH (Sammenslutningen af Unge Med Handicap) er en politisk forening for unge mellem 15 og 35 år, der har et handicap eller en kronisk sygdom. Foreningen er en paraplyorganisation, som dækker 12 handicapforeninger og deres ca. 4000 medlemmer. 

De 12 handicapforeninger er: Dansk Blindesamfunds Ungdom, Dansk Handicapforbund Ungdomskredsen, Danske Døves Ungdomsforbund, Dansk Epilepsiforenings Ungdom, Foreningen af Unge med Gigt, Hovedtropperne, Høreforeningens Ungdomsudvalg, Muskelsvindfondens Ungdomsgruppe, Danmarks Psoreasis Forening Ungdom, Scleroseforeningens Ungdomsudvalg ATTACK, Spastikerforeningens Ungdom og Udviklingshæmmedes Landsforbund.

SUMH blev stiftet i 1981, og hed dengang DSI Ungdom (De Samvirkende Invalideorganisationers Ungdom. I 2008 ændrede foreningen navn til SUMH.

SUMH arbejder inden for handicappolitiske områder, særligt uddannelse, tilgængelighed, rettigheder og arbejde.

Eksterne henvisninger 
Sammenslutningen af Unge Med Handicap

Organisationer fra Danmark
Antiochos 2. af Seleukideriget

Antiochos 2. Theos (ca. 286 f.Kr. – 246 f.Kr.) var konge af det hellenistiske Seleukiderige. Han efterfulgt sin fader Antiochos 1. Soter på den seleukidiske kongetrone i 261 f.Kr. Med hustruen Laodike 1. fik Antiochos bl.a. sønnerne Seleukos 2. Kallinikos og Antiochos Hierax.

Det lykkedes Antiochos 2. at genvinde territorier tabt under faderens regeringstid overfor arvefjenden Ptolemæerriget.

Eksterne henvisninger 
 Livius.org 

Personer i antikken
Regenter af Seleukiderriget
Irans Regenter
Født i 286 f.Kr.
Myrdede regenter
Sydslesvigudvalget

Sydslesvigudvalget er et udvalg som administerer den danske stats tilskud til dansk kulturel virksomhed i Sydslesvig. Udvalgets medlemmer udpeges af (men er ikke nødvendigvis medlemmer af) Folketinget. Indtil Sydslesviglovens ikrafttræden den 10. april 2010 hed udvalget formelt Udvalget vedrørende Danske Kulturelle Anliggender i Sydslesvig
.

Historie 
Udvalget blev oprettet i 1921 på foranledning af den daværende statsminister Niels Neergaard, som i sin tale ved genforeningsfesten på Dybbøl Banke den 11. juli 1920, henvendt til de danske sydslesvigere, som ikke var blevet genforenet med Danmark, udtalte: "Det kan jeg sige på regeringens, ja, jeg tør sige på hele det danske folks vegne: De skal ikke blive glemt!". Denne udtalelse har siden udgjort legitimationen for, at den danske stat årligt yder et tilskud til støtte for dansk sprog og kultur i Sydslesvig. I begyndelsen gik støtten kun til institutioner i det såkaldte 2. afstemningsområde, dvs. den nordlige del af Sydslesvig. Først fra 1969 er den danske stats støtte gået til danske institutioner i hele Sydslesvig. Udvalget havde til at begynde med kun tre medlemmer. Fra 1974 har man brugt det princip, at de partier i Folketinget, som har mandater nok til at få en plads i Finansudvalget (minimum 10 mandater) også har ret til at udpege et medlem af Udvalget. Dette princip fører som regel til, at udvalget har seks medlemmer, men i perioder har der dog kun været fem medlemmer.

Opgaver 
Udvalget forestår fordelingen af den danske stats tilskud til det danske mindretal i Sydslesvig. Beløbet, som i 2009 er på ca. 500 mio. kroner, er for langt hovedpartens vedkommende en del af Undervisningsministeriets budget, og går i hovedsagen til driften af danske skoler, børnehaver, fritidshjem og biblioteker i Sydslesvig. En mindre del af beløbet stammer fra Indenrigs- og Sundhedsministeriets samt Kirkeministeriets budgetter og går til driften af henholdsvis danske plejehjem og danske kirker.

Sammensætning 
Efter folketingsvalget den 18. juni 2015 består udvalget af:
Anni Matthiesen (V), formand
Martin Henriksen (DF)
Christian Juhl (EL)
Christian Rabjerg Madsen (S)
Merete Dea Larsen (DF)
 
Sydslesvigudvalgets sekretær er Steffen Bang, chefkonsulent i Undervisningsministeriet.
Indtil Sydslesviglovens ikrafttræden i 2010 deltog også Grænseforeningens formand og generalsekretær i Sydslesvigudvalgets møder som observatører.

Anden støtte til Sydslesvig 
Den danske folkedel i Sydslesvig modtager også støtte fra en række foreninger, herunder Grænseforeningen, Slesvig-Ligaen og Sydslesvigsk Udvalg af 5. maj 1945 (Ejderindsamlingen). Desuden støttes danskheden af private fonde, herunder ikke mindst A.P. Møller og Hustru Chastine Mc-Kinney Møllers Fond til almene Formaal.

Referencer

Eksterne kilder 
 Grænseforeningens leksikon Sydslesvigudvalget
 Sydslesvigudvalgets hjemmeside 

Udvalget
Folketingsudvalg
Frank Borzage

Frank Borzage (23. april 1893 i Salt Lake City, Utah, USA – 19. juni 1962 i Hollywood, Californien, USA) var en amerikansk filminstruktør.

Han debuterede som filmskuespiller i 1912, og som instruktør i 1916. Han skabte sig et navn med biografsuccesen Humoresque (1920), og blev kendt for romantiske film som Seventh Heaven (1927; Oscar), Bad Girl (1931; Oscar), Hemingway-filmatiseringen A Farewell to Arms (Farvel til våbnene, 1932) og History is Made at Night (En nat i Paris, 1937). Mod slutningen af 1930'erne gik hans sentimentale stil af mode, men han fortsatte som instruktør til 1959.

Han har fået en stjerne på Hollywood Walk of Fame.

Eksterne henvisninger 

 

Filminstruktører fra USA
Stumfilmskuespillere fra USA
Oscar for bedste instruktør
Hollywood Walk of Fame
Personer fra Salt Lake City
Norman Taurog

Norman Rae Taurog (født 23. februar 1899 i Chicago, Illinois, USA, død 7. april 1981 i Rancho Mirage, Californien, USA) var en amerikansk filminstruktør.

Han vandt i 1930/31 en Oscar for bedste instruktør med filmen Skippy.

Elvis-perioden 
Efter en lang række af film med mange forskellige skuespillere gik han i 1960 i gang med den første af sine film med Elvis Presley, musicalen G.I.Blues. Dette blev et vendepunkt for Elvis. Indtil da havde Elvis haft ambitioner om at blive "den nye James Dean" med roller som den hårde, vilde, fandenivoldske unge mand i film som Love Me Tender (1956), Jailhouse Rock (1957) og King Creole (1958). Men Oberst Tom Parker havde andre planer med sin sangstjerne. G.I.Blues var Elvis' første film i to år og var med til at slå tonen an for fremtidige film med ingredienser som: Et par søde piger, nogle enkelte eventyr og nogle gode sange undervejs. Det var velfabrikeret underholdning lavet over den samme glade læst, og Taurog, som nu var i tresserne, kunne sit metier. Så imponeret var Tom Parker over Taurogs arbejde, at han over de følgende otte år gav Taurog instruktionen af yderligere otte Elvis-film: Blue Hawaii (1961), Girls! Girls! Girls! (1962), It Happened At The World's Fair (1963), Tickle Me (1965), Spinout (1966), Double Trouble (1967), Speedway (1968) og Live A Little, Love A Little (1968). Selv om nogle var bedre end andre (og nogle næsten ens), var det Taurogs fortjeneste at filmene havde rytme og stil, at komedien var intakt, replikkerne leveret korrekt og sangene passede ind i helheden.

Elvis-årene blev slutningen på Taurogs karriere; et år efter indspilningen af Live A Little, Love A Little var han blevet blind.

Andet 
Taurog har en stjerne på Hollywood Walk of Fame.

Eksterne henvisninger 
 

Elvis Presley
Filminstruktører fra USA
Oscar for bedste instruktør
Hollywood Walk of Fame
Personer fra Chicago
Rancho Mirage

Rancho Mirage er en by i Riverside County i den sydlige del af delstaten Californien, USA. Byen voksede frem i 1920-30'erne, men blev ikke kendt før efter 2. verdenskrig, da stedet blev opdaget af personer som Frank Sinatra, Bob Hope, Fred Astaire og Ginger Rogers. Byen har i dag 12 golfbaner.

Den tidligere amerikanske præsident Gerald Ford købte et hus i Rancho Mirage, hvor han døde i 2006.

Referencer

Eksterne henvisninger 
 Officielle hjemmesider 

Byer i Californien
Otto Henrik Nors

Otto Henrik Nors (15. oktober 1821 i Løgstør – 17. februar 1875 i Aarhus) var en dansk kancelliråd, prokurator, bankdirektør og medlem af Aarhus Byråd.

Nors kom til Aarhus i 1844 og blev ansat ved stiftamtmanden. I 1853 blev han prokurator ved underretterne i Århus Stift, og i 1864 blev han udnævnt til kancelliråd. Han var medlem af Aarhus Byråd fra 1861 til sin død. Flere år var han næstformand for byrådet, ligesom han i flere år var fattigudvalgsformand. Han var en vigtig skikkelse i byrådet i de år, blandt andet også under diskussionen om Frederiksbjergs indlemmelse i Aarhus Kommune i 1874.

Da Aarhuus Privatbank blev oprettet i 1871, var Nors en af de drivende kræfter. Senere samme år blev han både valgt til bestyrelsen for banken og senere direktør, hvilket han var til sin død. Banken blev senere fusioneret med Fyens Disconto Kasse til Provinsbanken. I dag er denne opgået i Danske Bank.

Ved siden af sin professionelle og politiske karriere besad Nors en række tillidsposter, bl.a. var han fra 1853 kommunalrevisor, ligesom han sad i bestyrelsen for flere dampskibsselskaber med base i Aarhus.

Allerede samme år som Nors' død blev Norsgade i den nordlige del af byens centrum opkaldt efter ham.

Kilder 
 datolisten.dk 
 Opslag i "Borgere i byens råd" 

Medlemmer af Aarhus Byråd
Bankdirektører fra Danmark
Prokuratorer fra Danmark
Danskere i 1800-tallet
Personer fra Løgstør
Advokater fra Danmark
Rheinfall

Rheinfall er et vandfald på floden Rhinen, ca 25 km efter Rhinens udløb fra Bodensøen.
Rheinfall ligger i Neuhausen nær Schaffhausen i Schweiz, tæt på grænsen til Tyskland.

Eksterne henvisninger 

 Rheinfall in Neuhausen near Schaffhausen

Vandfald i Schweiz
Schweiz' geografi
Rhinen
Esch-sur-Sûre

Esch-sur-Sûre (luxembourgsk: Esch-Sauer) er en kommune og et byområde i Luxembourg. Kommunen, som har et areal på 6,76 km², ligger i kantonen Wiltz i distriktet Diekirch. I 2005 havde kommunen 301 indbyggere.

Galleri

Eksterne henvisninger 

Kommuner i Luxembourg
Eschweiler (Luxembourg)

Eschweiler er en kommune og et byområde i Luxembourg. Kommunen, som har et areal på 19,88 km², ligger i kantonen Wiltz i distriktet Diekirch. I 2005 havde kommunen 751 indbyggere.

Eksterne henvisninger 

Kommuner i Luxembourg
Kiischpelt

Kiischpelt er en kommune og et byområde i Luxembourg. Kommunen, som har et areal på 33,58 km², ligger i kantonen Wiltz i distriktet Diekirch. I 2005 havde kommunen 918 indbyggere. 

Kommuner i Luxembourg
Neunhausen

Neunhausen (luxembourgsk: Néngsen) er en kommune og et byområde i Luxembourg. Kommunen, som har et areal på 11,85 km², ligger i kantonen Wiltz i distriktet Diekirch. I 2005 havde kommunen 253 indbyggere. 

Kommuner i Luxembourg
Winseler

Winseler (luxembourgsk: Wanseler) er en kommune og et byområde i Luxembourg. Kommunen, som har et areal på 30,42 km², ligger i kantonen Wiltz i distriktet Diekirch. I 2005 havde kommunen 1.027 indbyggere. 

Kommuner i Luxembourg
Neuhausen am Rheinfall

Neuhausen er en by i Kanton Schaffhausen i Schweiz på grænsen til Tyskland.
Ved Neuhausen nær Schaffhausen ligger vandfaldet  Rheinfall.

Eksterne henvisninger 

 Neuhausen am Rheinfall

Byer i Schweiz
Paul Diamond

Paul Diamond, egentlig Mihai Stoian, er en rumænsk pornomodel og -instruktør, bosiddende i Danmark.

Han fungerer som lærer ved Natha Yogacenter i København og fik sit navn i pressen, da en sognepræst fra det kristne Dialogcenter klagede over, at Københavns Kommune yder økonomisk støtte til skolen, der angiveligt drives af "en rumænsk baseret sex-sekt, MISA". Det viste sig dog hurtigt, at der ikke var hold i beskyldningerne.

Paul Diamond har sammen med sin kone Claire Diamond (egl. Maria Porsfeld) medvirket i en række tantrisk og spirituelt orienterede erotiske film, samt stået bag en række erotiske danseshows med titlen Wild Venus.

Film 
 Erotiske hemmeligheder
 
 The Secrets of Seduction
 Exaltation of Pee
 The Magic Passage
 Sex skolen – Tantra sex
 Eve's erotiske opvågning
 Sublim Erotica

Eksterne henvisninger 
 Rumænsk filmografi på www.exmisa.ro  
 Natha Yoga Center officiel hjemmeside
 Jyllands-Posten, 23.5.2009: Fra yogaskole – til sex og porno 
 Jyllands-Posten, 23.5.2009: Offentlig støtte til folk bag sex-sekt

Noter 

Tjek fødsels- og dødsår
Pornoskuespillere fra Danmark
Pornomodeller fra Danmark
Peter Pevensie

Peter Pevensie (Kong Peter den pragtfulde) er en fiktiv person var narnia-fortællingerne. Peter optræder i 3 af bøgerne nemlig: Løven, heksen og garderobeskabet, Prins Caspian og Det sidste slag. Peter er den ældste af de fire pevensiesøskende. Første gang Peter optræder i Narnia-universitet er i en alder af 13 i Løven, heksen og garderobeskabet, mens han er 22 år i den sidste bog.

Eksterne henvisninger 
 

Personer i Narnia-universet
Loving You

Loving You er en amerikansk farvefilm fra 1957. Filmen, hvis hovedrolle blev spillet af Elvis Presley, blev produceret af Hal B. Wallis på Paramount Pictures og havde Hal Kanter som instruktør.

Filmen blev indspillet i perioden 21. januar til 8. marts 1957 og havde premiere i Memphis, USA samme år den 9. juli. Loving You havde dansk premiere den 2. februar 1959.

Loving You er den anden af en lang række film med Elvis Presley. Elvis synger gennem filmen syv sange foruden de musikalske indslag undervejs af bl.a. Dolores Hart.

Filmen er baseret på novellen "A Call From Mitch Miller" af Mary Agnes Thompson og spiller, som mange af Elvis' tidligste film, på hans opvækst i fattige kår, som pludselig forvandles til succes og berømmelse, undervejs krydret med kærlighedsdramaer, som heldigvis ender lykkeligt. 

Filmens danske titel er Den gyldne guitar.

Musik 
Sangen "Loving You", der er titelmelodi til filmen, er indsunget af Elvis Presley den 24. februar 1957. Den blev udsendt som B-side på en single, hvor A-siden var "Teddy Bear", ligeledes hentet fra filmen. "Teddy Bear", som vel nok er den bedst kendte af sangene fra filmen, blev indspillet den 18. januar 1957.

Samtidig med filmens premiere udsendtes en LP-plade med sangene fra filmen sammen med en række "bonussange", der var lagt på LP'en for at udfylde den, eftersom filmen kun rummede syv sange. Princippet med "bonussange" til at udfylde ledig plads på soundtrackene fra Presleys film blev i øvrigt en flittigt anvendt metode op gennem 1960'erne. Alle LP'ens sange er indspillet hos Radio Recorders i Hollywood i perioden 12. januar – 24. februar 1957.

LP'en, der kun (oprindeligt) blev udsendt som Mono, hed Loving You ligesom filmen og bestod af flg. 12 sange:

Side 1
 "Mean Woman Blues" (Claude Demetrius)
 "Teddy Bear" (Kal Mann, Bernie Lowe)
 "Loving You" (Jerry Leiber, Mike Stoller)
 "Got A Lot O' Livin' To Do" (Aaron Schroeder, Ben Weisman)
 "Lonesome Cowboy" (Sid Tepper, Roy C. Bennett)
 "Hot Dog" (Jerry Leiber, Mike Stoller)

Side 2
 "Party" (Jessie Mae Robinson)
 "Blueberry Hill" (Vincent Rose, Al Lewis, Larry Stock) ("bonussang")
 "True Love" (Cole Porter) ("bonussang")
 "Don't Leave Me Now" (Aaron Schroeder, Ben Weisman) ("bonussang")
 "Have I Told You Lately That I Love You?" (Johnny Russell, Scott Wiseman) ("bonussang")
 "I Need You So" (Ivory Joe Hunter) ("bonussang")

Andet 
Som et kuriosum kan nævnes, at Presley's mor og far optræder som publikummer i filmens finalesang, "Got A Lot O' Livin' To Do". Efter hans mors død i 1958 afviste Presley fremover at gense filmen.

Eksterne henvisninger 
 

Elvis Presley-film
Amerikanske film fra 1957
Film baseret på noveller
Musicalfilm fra USA
Nyklassicisme (musik)

Nyklassicisme eller neoklassicisme som musikhistorisk begreb regnes for opstået omkring eller efter 1920 i Paris omkring kunstnere som Igor Stravinsky, Jean Cocteau og "Groupe des Six". Jean Cocteau fordrede en fra det enkelte individ frigjort, objektiv kunst, der efterlod tilhørerne med en klar bevidsthed.

Nyklassicismen udgør en æstetisk strømning, der går gennem den europæiske musikkultur fra omkring 1920. I en tydelig afvisning af senromantisk ekspressivitet, af impressionismen og ekspressionismen i musikken, er nyklassicismen kendetegnet ved stræben efter klarhed, enkelhed og klassicitet. Der opstod en ny tonal og udpræget lineær musik, hvorved 1700-tallet (senbarok og tidlig klassik) hyppigt var forbillede for satsteknik, former og stilarter (ty. Gattungen)

Inden for orgelbyggeriet betegner nyklassicisme en især i Frankrig mellem ca. 1925 og 1975 dominerende instrumenttype, som forsøger at forbinde fransk-barokke ("klassiske"), fransk-romantiske og nordtysk-barokke klangelementer med moderne teknik ("l'orgue néoclassique").

Den kompositoriske strømning nyklassicisme bliver ofte uheldigt også betegnet som nybarok. Trods den svære afgrænsning (nyklassicismen tager ved siden af klassiske også senbarokke former og stilmidler op) har betegnelsen nyklassicisme (neoklassicisme) sat sig igennem i musikhistorien og i de indflydelsesrige musikleksika (Die Musik in Geschichte und Gegenwart, New Grove Dictionary)

Væsentlige elementer i nyklassicismen viste sig allerede i værker som Maurice Ravels Menuet Antique (1895) eller Sergej Prokofjevs Symphonie Classique (1916/17, UA 1918).

Nyklassicistisk prægede værker skrev blandt andre:

Komponister fra "Groupe des Six":
 Georges Auric
 Louis Durey
 Arthur Honegger
 Darius Milhaud
 Francis Poulenc
 Germaine Tailleferre

Desuden:
 Claude Arrieu
 Aram Khatjaturian
 Johann Nepomuk David
 Jean Françaix
 Paul Hindemith
 Zoltán Kodály
 Frank Martin
 Bohuslav Martinu
 Goffredo Petrassi
 Sergej Prokofjev
 Joaquin Rodrigo
 Igor Stravinsky
 Dmitrij Sjostakovitj
 Viktor Ullmann
 Jason Becker

Se også 
 Ny musik – Anden Wienerskole – Første Wienerskole

Eksterne henvisninger 
 Opslaget er oprettet fra denne version af den tilsvarende tyske artikel – og mangler behandling af danske komponister.
 Opslag hos DSD, Den Store Danske

Noter



Musikhistorie
Gerrhosaurus major

Gerrhosaurus major er en pladeøgle, den kommer oprindeligt fra Sudan i Sydafrika, den bliver højst op til 45 cm fra halespids til hoved, den er stort set altædende.

Eksterne henvisninger 

Øgler
Transumer

Transumer er en person som orienteret mod fornøjelser, rejser og oplevelser uden faste bindinger frem for materielle goder.

Transumerne vil frigøre sig fra materielle objekter for at undgå medfølgende besvær, de vil eksempelvis ikke anskaffe sig fast ejendom, som skal finansieres hvilket betyder at vedkommende uønsket må binde sig til et eventuelt ansættelsesforhold, over en længere periode, med det besværet dette kan medføre samt sikring mod tyveri, beskadigelse, vedligeholdelse, opmagasinering samt klargøring af de materielle objekter.

Det gælder alt fra ejendomme racercyklen, motorcyklen, sejlbåde, sommerhuset etc. 

En transumer ønsker primært at leve en her og nu tilværelse.

Ekstern henvisning og kilde 
Transumer forklaring (engelsk)

Forbrugssociologi
Frederiksholm

Frederiksholm er en ø, som udgør en del af Orlogsværftet på Holmen.
I 1908 opførte Orlogsværftet på Frederiksholm OXA, Danmarks første kystradiostation. OXA er nu flyttet til Nyholm som Museum.

Navnet Frederiksholm er desuden det oprindelige navn for et område vest for Slotsholmen i Vester Kvarter, og navnet er bevaret i Frederiksholms Kanal og Frederiksholm Kirke, men det folkelige navn for dette område blev Kalveboderne. Denne bydel blev opfyldt i Christian 5.s regeringstid, og strækker sig fra Kalvebod Strand til Løngangsstræde og havnefronten.

Frederiksholm er desuden navn på et kvarter i Københavns sydhavn, hvor der tidligere lå et teglværk.

Kilder

Danmarks militær
Øer i Danmark
Christianshavn
Susan Pevensie

Susan Pevensie (Dronning Susan den milde) er en fiktiv person i Narnia-fortællingerne. Susan optræder i 3 af bøgerne: Løven, heksen og garderobeskabet, Prins Caspian og Det sidste slag. I alle bøgerne optræder hun sammen med resten af sine fire søskende, hvor hun er den næstældste (efter Peter).

Eksterne henvisninger 
 

Personer i Narnia-universet